आदेश के बाद भी खुले निजी स्कूल
शिक्षाविभाग ने 25 दिसंबर से 8 जनवरी तक सभी सरकारी गैर सरकारी स्कूलों की सर्दी की छुट्टियों के आदेश जारी किए थे। इसके लिए स्कूलों में सूचना भी भेजी गई थी। विभाग जारी किए गए आदेशों की अनदेखी करते हुए शहर में कई सरकारी स्कूल खुले रहे। जिले में कोई सरकारी स्कूल नहीं लगा।
शिक्षा विभाग के अधिकारियों का कहना है कि चाहे कोई सरकारी स्कूल है या निजी, नियम सबके लिए बराबर हैं। जहां नियमों का पालन नहीं होगा तो, संबंधित स्कूलों पर विभागीय कार्यवाही होगी। इस बारे में निजी स्कूल संचालकों ने कहा कि सर्दी की छुट्टियां घोषित करने संबंधी सूचना नहीं मिली थी। अब जानकारी मिल गई है, अब 10 जनवरी तक स्कूलों की छुट्टियां रहेंगी। सर्दी के कारण स्कूलों में पढ़ने वाले विद्यार्थियों का स्वास्थ्य खराब हो इस बात को ध्यान में रख सभी सरकारी गैर सरकारी स्कूलों की छुट्टियां की जाती है।
जिला शिक्षा अधिकारी जयभगवान खटक का कहना है कि इस बार की सरकारी छुट्टियां 25 दिसंबर से 8 जनवरी तक घोषित की गई थी। 25 से 27 दिसंबर तक स्कूल बंद रहने के कारण सभी के पास सूचना नहीं पहुंच पाई। 28 दिसंबर, सोमवार कोे इसी के चलते कई स्कूल लगे हैं। सोमवार को सभी को सूचना भेज दी गई है। इसके बाद भी कोई स्कूल खुलेगा तो उसके खिलाफ विभागीय कार्यवाही होगी।
पानीपत. सर्दीकी छुट्टी रखने के आदेश के बावजूद खुले हैं प्राइवेट स्कूल।
hin_Deva hin_Deva hin_Deva hin_Deva hin_Deva